open-index/open-wikipedia-markdown huggingface dataset:
The CW

200px|ממוזער|שמאל|סמליל עד 2024
**The CW** היא רשת טלוויזיה אמריקאית שהחלה את שידוריה בספטמבר 2006, לאחר מיזוג וסגירת שתי רשתות - The WB ו-UPN. שתי הרשתות נחשבו לקטנות ובעלות רייטינג נמוך, וקיוו להעלות את הרייטינג על ידי איחוד. הרשת מכוונת לאוכלוסייה צעירה בגיל צעיר האטרקטיבי למפרסמים (18–34) באמצעות שידורי סדרות דרמות נעורים. הסדרות אומנם מצליחות למשוך את קהל היעד הצעיר אבל קהל זה צופה בהן בפלטפורמות אחרות ופחות בערוץ בטלוויזיה.

האות C בשם מצביעה על חלקה של קבוצת CBS (בעלת UPN לשעבר), ו-W מצביעה על Warner, מבית האחים וורנר, בעלי הרשת הקודמת, The WB.

ב-15 באוגוסט 2022 נמסר על מכירת 75% מההחזקות ברשת לתאגיד התקשורת "נקסטאר מדיה גרופ" , הבעלים הגדול ביותר של תחנות טלוויזיה מקומיות בארצות הברית. בעקבות העסקה, שתושלם במהלך הרבעון האחרון של שנת 2022, ימשיכו החברות "פרמאונט גלובל" ו"האחים וורנר דיסקברי"  להחזיק ב-12.5% כל אחת.

## אופי הערוץ
כאשר החל הערוץ לשדר, בספטמבר 2006, רוב הסדרות ששודרו היו עונות חדשות לסדרות של UPN ו-WB. עם השנים הוחלט על ביטול מספר רב של סדרות שלמרות הרייטינג היציב שקיבלו, לא עמדו בציפיות. לכן, החל מ-2008 קהל היעד העיקרי של "The CW" הוא צעירים בגילים 18–34, פלח שוק שנחשב לרווחי ביותר בעיני המפרסמים. החלטה זו השפיעה רבות על אופי הערוץ בשנים שבאו לאחר מכן. הערוץ לא שידר בימי שבת וראשון. לוח השידורים של הערוץ התכווץ לשעתיים ביום וכיום סדרות הערוץ משודרות בשעות 20:00–22:00. בנוסף, הרשת הפסיקה להפיק קומדיות מצבים באורך חצי שעה בטענה שקהל היעד לא מתעניין בסוג הזה.

## קישורים חיצוניים

* 

## הערות שוליים

*
קטגוריה:ערוצי טלוויזיה אמריקאיים
קטגוריה:וורנר מדיה
קטגוריה:CBS
שמחה צחובל

[שמאל|ממוזער|250px|שמחה צחובל כ[שבתי צבי, בהצגת תיאטרון האהל על פי נתן ביסטריצקי, אמצע שנות ה-30]]
[שמאל|250px|ממוזער|קברו של צחובל ב[בית העלמין קריית שאול]]
**שמחה סניָה (סנקה) צֶחוֹבָל** (1901 – 10 בנובמבר 1955) היה שחקן תיאטרון ישראלי, שחקן אופי, מראשוני תיאטרון האהל.

צחובל נולד למשפחה בת שלושה ילדים וגדל בעיר בנדרי שבבסרביה, רוסיה. התחנך בגימנסיה העברית שוורצמן בעירו.
עלה לארץ ישראל ב-1921 עם משפחתו. אביו, שלום, נמנה עם מייסדי המושבה כפר סבא.
היה משחקניו הקבועים של תיאטרון "האהל", והיה ידוע במיוחד בהופעתו בתפקיד הראשי במחזה "שלמה המלך ושלמי הסנדלר" שכתב סמי גרונמן, בשנת 1943 בגלגולו הראשון כמחזה, בטרם עובד למחזמר.
מחזות נוספים בהם הופיע:  "המשוגעת משאיו", "עת הזמיר", "ירמיהו", "המלך ליר", "יושה עגל", "אגדת החורף", "שבתי צבי", "בשפל", "מסעות בנימין השלישי", "המכשפה", "מות דנטון", ליליום, "היער", "בר כוכבא", "ד"ר קנוק", "סולון בלידיה", "סוף העולם", "העיר הזאת", "מתחת לגשר", "אופרה בגרוש", "האחים אשכנזי", "עיר המחר".

צחובל חי תקופה מסוימת בזוגיות עם לוסיה לייקין, שחקנית האהל אף היא, לאחר שזו נפרדה מבעלה, אברהם שלונסקי.

שמחה צחובל נפטר ערירי מסרטן הגרון.

## קישורים חיצוניים

* 
* 
* 
* ישראל גור, "צחובל ותפקידיו", בתוך: משה תמרי (עורך), **קהִלת בנדרי: ספר זיכרון**, תל אביב: ועד יוצאי בנדרי בישראל: בהשתתפות יוצאי בנדרי בארצות הברית, תשל"ה, עמ' 237; נדפס במקור בספרו של גור **המשחקים אביון ומלך**, תשט"ז) (, תמונה 241)
* 

## הערות שוליים

קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:אנשי העלייה השלישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1901
קטגוריה:ישראלים שנפטרו ב-1955
בוסטון ליגל

**בוסטון ליגל** (אנגלית: **Boston Legal**) היא סדרת טלוויזיה עטורת פרסים (בהם האמי וגלובוס הזהב) ששודרה בארצות הברית ברשת ABC בין 2004 ל-2008. יוצר הסדרה הוא דייוויד אי קלי, יוצר הסדרות "הפרקליטים", "אלי מקביל" ועוד.

הסדרה מגוללת את סיפורם של עורכי דין במשרד עורכי הדין המצליח "קריין, פול ושמידט", החיים את חיי העושר והמותרות ובבית המשפט מנצחים בכמעט כל מקרה שמגיע לידיהם. הסדרה החלה כספין אוף של "הפרקליטים".

בישראל משודרת הסדרה בערוץ HOT 3 וסטאר וורלד בכבלים וב-yes stars 3 בלוויין.

בנובמבר 2008 הודיעה רשת ABC על הפסקת שידורה של הסדרה, באמצע עונתה החמישית, וזאת לאור הירידה המתמשכת ברייטינג שלה זכתה הסדרה. הסדרה הגיעה לסיומה בפרק כפול ששודר בארצות הברית ב-8 בדצמבר 2008.

## שחקנים ראשיים
* ג'יימס ספיידר - אלן שור
* ויליאם שאטנר - דני קריין
* קנדיס ברגן - שירלי שמידט
* מארק ואלי - בראד צ'ייס (עונות 1–3)
* רנה אוברז'ונואה - פול לוויסטון (עונות 1–3)
* רונה מיטרה - טארה וילסון (עונות 1–2)
* ג'ולי בואן - דניז באוור (עונות 2–3)
* כריסטיאן קלמנסון - ג'רי אספנסן (עונות 2–5)
* ג'ון לרוקט - קארל סאק (עונות 4–5)

## פרסים
### [[פרס אמי|פרסי אמי]]
* השחקן הראשי הטוב ביותר בסדרת דרמה, עבור גיימס ספיידר (2007)
* שחקן אורח טוב ביותר בסדרת דרמה, עבור כריסטיאן קלמנסון (בתור ג'רי אספנסון: (2006)
* עריכת התמונה והקול הטובה ביותר בסדרה, עבור קרייג האנטר, פיטר קלסי, קלארק קרייג, ויליאם בטלר (2006)
* השחקן המשנה הטוב ביותר בסדרת דרמה, עבור ויליאם שאטנר (2006)
* השחקן הראשי הטוב ביותר בסדרת דרמה, עבור ג'יימס ספיידר (2005)
* שחקן המשנה הטוב ביותר בסדרת דרמה, עבור ויליאם שטנר (2005)

הזכיות בשנת 2004 הם עבור הדמויות בסדרה הפרקליטים שעברו בהמשך לבוסטון ליגל:
* השחקן הראשי הטוב ביותר בסדרת דרמה, עבור ג'יימס ספיידר (2004)
* שחקן אורח הטוב ביותר בסדרת דרמה, עבור ויליאם שאטנר (2004)

### [[פרס גלובוס הזהב]]
* הביצוע הטוב ביותר על ידי שחקן משנה בסדרת דרמה, עבור ויליאם שאטנר (2007)
* הביצוע הטוב ביותר על ידי שחקנית משנה בסדרת דרמה, עבור קנדיס ברגן (2007)
* הביצוע הטוב ביותר על ידי שחקן בסדרת דרמה, עבור ג'יימס ספיידר (2005)

### [[פרס גילדת שחקני המסך]]
* הביצוע הטוב ביותר בסדרת דרמה, עבור ג'יימס ספיידר (2007)
* הביצוע הטוב ביותר עבור צוות שחקנים בסדרת דרמה (2007)
* הביצוע הטוב ביותר עבור צוות שחקנים בסדרה קומית (2006)
* הביצוע הטוב ביותר על ידי שחקן בסדרה קומית, עבור ג'יימס ספיידר (2006)
* הביצוע הטוב ביותר על ידי שחקן בסדרה קומית, עבור ויליאם שאטנר (2006)
* הביצוע הטוב ביותר על ידי שחקנית בסדרה קומית, עבור קנדיס ברגן (2006)

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:דרמות קומיות אמריקאיות
קטגוריה:אוטיזם בטלוויזיה
קטגוריה:זוכי פרס פיבודי
קטגוריה:סדרות ספין-אוף אמריקאיות
קטגוריה:סדרות משפטיות אמריקאיות
קטגוריה:תוכניות טלוויזיה שמתרחשות בבוסטון
קטגוריה:ABC: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2004
כף קולומביה

**כף קולומביה** (באנגלית: **Cape Columbia**) הוא הנקודה הצפונית ביותר בקנדה. לשון יבשה זו ממוקמת באי אלסמיר שבטריטורית נונאווט, והיא ממוקמת במיקום 83°06′41″ צפון, 069°57′30″ מערב. הכף שוכן לחופו המערבי של ים לינקולן המהווה חלק מהאוקיינוס הארקטי, צפונית מערבית לכף שרידן ולתעלת רובסון. הכף הוא הנקודה היבשתית הצפונית ביותר על פני כדור הארץ שאינה בגרינלנד (בגרינלנד ישנה יבשה צפונית יותר), ומרחקה מהקוטב הצפוני - 769 ק"מ.

כף קולומביה התגלה לראשונה על ידי מגלה הארצות הבריטי ג'ורג' נארס אשר חקר את האזור בין השנים 1875 ו-1876. הכף שימש כנקודת האספקה הצפונית ביותר במהלך מסעו האחרון של רוברט פירי בניסיון להגיע אל הקוטב הצפוני.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נונאווט: גאוגרפיה
קולומביה
קטגוריה:הארכיפלג הארקטי הקנדי
אלסמיר (אי)

**אלסמיר** (באנגלית: **Ellesmere Island**, בצרפתית: **Île d'Ellesmere**) הוא אי המצוי בטריטוריה הקנדית נונאווט. האי הוא הצפוני באיי קנדה. שטחו של האי 196,235 קמ"ר והוא האי הגדול באיי המלכה אליזבת, האי השלישי בגודלו מבין איי קנדה (אחרי באפין וויקטוריה) והאי העשירי בגודלו בעולם.

## היסטוריה
[ממוזער|250px|תצלום לווין של חלקו הצפוני של האי אלסמיר. במזרח התמונה ניתן לראות את [גרינלנד.]]
שמאל|ממוזער|250px|האי אלסמיר, נונאווט, קנדה.
התושבים הראשונים של האי אלסמיר היו חבורות קטנות של בני שבט האינואיט, אשר הגיעו לאזור האי במטרה לצוד את הקאריבו וכן יונקים ימיים בין השנים 1,000 - 2,000 לפנה"ס. בשל עידן הקרח הקטן ננטש האזור.

ויקינגים, ככל הנראה מהמושבות בגרינלנד הגיעו אל האי אלסמר במהלך מסעות הציד שלהם, ובנו באי מספר מבנים. בחצי האי באצ'ה התגלו מספר מבנים ארוכים שנבנו ככל הנראה על ידי בני תרבות דורסט שהתיישבו באי.

הביקור המתועד הראשון באי בעת החדשה היה של ויליאם באפין, בשנת 1616. בשנת 1852 העניק אדוארד אוגוסטוס אינגלפילד לאי את שמו - על שם פרנסיס אגרטון, הדוכס הראשון מאלסמיר. משלחת אמריקאית בהנהגת אדולפוס גרילי חצתה את האי ממזרח למערב בשנת 1881, ומצאה במקום שרידי יער מאובן. בשנת 1902 חקר פר שיי (Per Schei), חבר משלחתו של אוטו סוורדרופ הנורווגי את פיורד סטנקול (Stenkul Fiord).

## גאוגרפיה
### שמורות טבע
חמישית משטח האי מוכרז כשמורת טבע רשמית - הפארק הלאומי קווטינירפאק - "Quttinirpaaq National Park" (קודם לכן נקרא הפארק - "הפארק הלאומי האי אלסמיר" - "Ellesmere Island National Park"). הפארק כולל שבעה פיורדים ומספר קרחונים, וכן את אגם הייזן - האגם הגדול ביותר באזור הארקטי.

באי ממוקמת פסגת ברבו - ההר הגבוה ביותר בנונאווט (2,616 מטרים). הר זה מהווה חלק מרכס האימפריה הבריטית - רכס ההרים הצפוני ביותר בעולם.

### קרחונים
חלקים גדולים מהאי אלסמיר מכוסים בקרחונים. בדרומו של האי מצויים שדות הקרח מנסון (Manson) וסידקפ (Sydkap), במזרח האי מצויים שדות הקרח הנסיך מוויילס (Prince of Wales Icefield) ופסגת הקרח אגאסיז (Agassiz Ice Cap), בצפון מערב חופי האי מצויים מספר מדפי קרח ובהם מדף הקרח וורד האנט (Ward Hunt ice shelf), אשר החל להתפרק בקיץ 2002.

### חקר מאובנים
שי (Schei) ואלפרד גבריאל נתהורסט (Alfred Gabriel Nathorst) גילו באי, באזור פיורד סטנקול, יער מאובן מתקופת הפלאוקן-אאוקן. באזור התגלו שרידי עצים מאובנים שקוטרם הגיע למטר, וככל הנראה חיו למעלה מ-400 שנים.

בשנת 2004 התגלה באי על ידי ניל ה. שובין (Neil H. Shubin) מאוניברסיטת שיקגו, מאובן של טיקטאליק - דג שהוא ככל הנראה אב קדמון של הדו-חיים והזוחלים. בתקופה בה הטיקטאליק התקיים, היה האי אלסמיר חלק מיבשת לאורנטיה הקדומה (אזור צפון אמריקה וגרינלנד המודרניים), שנמצאה באזור קו המשווה והאקלים בה היה חמים.

## אוכלוסייה
באי אלסמיר מתגוררים כ-200 תושבים (191 לפי רישומים בשנת 2016) בשלושה יישובים: אלרט, יוריקה וגריס פיורד. האי מהווה חלק מאזור קיקיקטאלוק שבפרובינציה, אולם בחודשי החורף הקרים מתגוררים באי כ-50 תושבים בלבד.

אלרט הוא בסיס של צבא קנדה שהוא היישוב הצפוני ביותר בעולם. יוריקה, היא היישוב השני הצפוני ביותר בעולם כולל בסיס צבאי, שדה תעופה צבאי וכן תחנה בה משתמשים ארגוני איכות סביבה קנדיים ובה תחנת מחקר אטמוספירית ומצפה לבדיקת האוזון בסטרטוספירה.

## קישורים חיצוניים

* הרים על האי אלסמיר
* תצלומי האי בשנת 2004
* 
## הערות שוליים

אלסמיר
אלסמיר
אלסמיר
אלסמיר
מצר סמית'

שמאל|ממוזער|250px|מצר סמית' בנונאווט שבקנדה.
**מצר סמית**' (באנגלית: **Smith Sound**) הוא מצר ים בין גרינלנד לאי הצפוני ביותר בקנדה - האי אלסמיר. המצר מקשר בין מפרץ באפין לבין אגן קיין ומהווה חלק ממצרי נארס.

המצר התגלה בשנת 1616 על ידי ויליאם באפין ונקרא על ידו בשם "מפרץ סר תומאס סמית'" (באנגלית: **Sir Thomas Smith's Bay**) על שם הדיפלומט האנגלי סר תומאס סמית'. המצר נקרא בשם זה עד שנות ה-50 של המאה ה-18. לאחר שהאזור נחקר על ידי ג'ון רוס בשנת 1818 החל המצר להיקרא בקיצור "מצר סמית'".

באפין וג'ון רוס חשבו כי המצר הוא למעשה מפרץ, וכי מאחוריו יש רכס הרים (שנקראו על ידי רוס - "גבעות קרוקר" - **Crocker Hills**) היה זה אדוארד אגוסטוס אינגלפילד שגילה בעת מסע המחקר שלו בשנת 1852 כי מדובר במצר ים ולא במפרץ.

## קישורים חיצוניים
* 

סמית'
קטגוריה:מצרי ים באוקיינוס הקרח הצפוני
קטגוריה:גרינלנד: מצרי ים
סמית'
מצר סמית'
מורטון רו

**מורטון רו** (באנגלית: **Morton Rhue**) הוא שם העט של הסופר האמריקני **טוד סטראסר** (נולד ב-5 במאי 1950 בניו יורק). רו חיבר יותר מ-120 רומנים לילדים, לצעירים ולמבוגרים, וחלקם אף מבוססים על סיפורים אמיתיים.

## חייו
עוד בילדותו הראה רו חיבה לקריאת ספרים. ברוח אותה אהבת ילדות החליט רו ללמוד במכללה ספרות, אך לבסוף נשר מהמסלול האקדמי. את השנים הבאות הוא בילה בעבודות רבות ומגוונות – החל מנגן רחוב, דרך עיתונאי וכלה בבעל חברה לייצור עוגיות מזל.

רו כתב רומנים רבים, ובהם עסק בנושאים השנויים במחלוקת, כגון נאציזם, בריונות בבתי הספר ומחוסרי בית. יצירתו המפורסמת ביותר היא "הגל", שעובד לסרט בשם "הנחשול". הספר עוסק בניסיונו של מורה תיכון להסביר לתלמידיו מדוע תמכו אזרחים גרמנים רבים בנאציזם בתקופת גרמניה הנאצית, בעזרת ניסוי חברתי שבו הוא מקבץ אותם לקבוצה הדומה במאפייניה לנאצים. רק תלמידה אחת מתנגדת, ועל כך היא מוכה ומוחרמת. הספר מבוסס על מקרה אמיתי, ונכנס לתוכניות הלימודים בארצות שונות כחלק מההסברה על לקחי השואה והנאציזם. הספר מתאר ניסוי אמיתי אשר התרחש בקליפורניה בשנת 1967.
בישראל נכנס הספר לתוכנית לימודי האנגלית בבתי הספר העל-יסודיים.

עם יצירות אחרות של רו נמנות "לתת לילד רובה", "מחנה טירונות", "שבט האספלט" ויצירות רבות אחרות.

כמו כן הוא פרסם מאמרים וסיפורים קצרים בעיתונים "הניו יורק טיימס", "הניו יורקר" ו"אסקווייר".

נשוי ואב ל-2 ילדים.

## קישורים חיצוניים

* 
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סופרים אמריקאים
קטגוריה:בוגרי מכללת בלויט
קטגוריה:בוגרי אוניברסיטת ניו יורק
קטגוריה:סופרים אמריקאים הידועים בשם עט
קטגוריה:אמריקאים שנולדו ב-1950
יצחק מאיר הלפגוט

**יצחק (איצֶ'ה) מאיר הלפגוט** (נולד ב-1 בינואר 1969) הוא חזן ישראלי-אמריקאי, בעל מוניטין בינלאומי. עתיד לשמש החזן הראשי של בית הכנסת ישורון בירושלים. בעבר שימש כחזן המרכזי של בית הכנסת הגדול "פארק איסט" במנהטן, ניו יורק.

## ביוגרפיה
הלפגוט נולד בבני ברק לחיה ודב הלפגוט חסידי גור. דודו הוא החזן חיים אדלר אחיו הצעירים בנימין ושמחה גם הם משמשים כחזנים ומופיעים בימים הנוראים ובשאר ימות השנה
בבתי כנסת ומעל במות שנות ברחבי העולם. גדל והתחנך במוסדות חסידות גור. נישא לגילה פליישמן מפתח תקווה, והם התגוררו באשדוד. מספר שנים לאחר מכן עבר להתגורר בפרנקפורט שבגרמניה שם שימש כחזן בבית הכנסת. לאחר שהתפרסם ובעקבות עבודתו בבתי כנסת בארצות הברית עבר להתגורר בשכונת בורו פארק בניו יורק. לאחר סיום תפקידו כחזן הראשי של בית הכנסת "פארק איסט" במנהטן, עתיד לעלות לארץ ולהגורר בירושלים.

## קריירה

בתחילת שנות ה-90 הלפגוט למד פיתוח קול וחזנות, במכון ירושלים לחזנות של אלי יפה ובנימין מונק שם זכה במקום ראשון באחת מהתחרויות. מאוחר יותר הרחיב את לימודיו אצל מוזיקאים, זמרי אופרה וחזנים כנפתלי הרשטיק, יצחק אשל ושמואל ברוך טאובה.

הלפגוט שר יצירות שהתפרסמו על ידי החזנים יוסף רוזנבלט, משה קוסביצקי ועוד. להלפגוט קול טנור ספינטו, בעל עוצמת קול מיוחדת ומנעד רחב מאוד.

בשנת 1999 הופיע בבית הכנסת 'ריקה-שטראסה' (Rykestrasse) בברלין מול קהל אלפים בציון 60 שנה ל'ליל הבדולח', בטקס נכחו קאנצלר גרמניה גרהרד שרדר נשיא גרמניה יוהאנס ראו וצמרת מדינת ישראל.

הלפגוט שימש כחזן בבתי כנסת רבים בישראל ובעולם. בעבר שימש כחזן הראשי של הקהילה היהודית בפרנקפורט, גרמניה במשך 7 שנים. הוא מרבה להופיע בקונצרטים של חזנות ושירה בישראל ובעולם. בשנת 2006 הוא הופיע בקונצרט במטרופוליטן אופרה בניו יורק. הוציא מספר אלבומים וכן השתתף כחזן אורח באלבומים נוספים.

ב-2012 הוציא הלפגוט עם יצחק פרלמן את האלבום "הדים לנצח". הם שיתפו פעולה גם בקונצרטים ובהופעות.
במהלך הקריירה שימש כחזן כמה וכמה פעמים במעמדי סיום הש"ס בישראל וברחבי העולם ובשנת 2012 שימש כחזן במעמד סיום הש"ס הגדול בעולם שהתקיים באצטדיון מטלייף ניו ג'רזי ארצות הברית.

הלפגוט הופיע מספר פעמים בקונצרטים של הארגון "האסק".

ב-2019 פורסם כי הלפגוט נדבק בנגיף הקורונה וכי הוא מורדם ומונשם. הלפגוט החלים מהנגיף ויצא בריא ושלם.

ב-2026 מונה לחזן הראשי של  בית הכנסת ישורון בירושלים.

### דיסקוגרפיה
* **ברכי נפשי** - 2003
* **הבט משמיים** - 2004
* **אבות** - 2005
* **מבשר טוב** - 2007
* **הלפגוט 5** - 2015
* **אוסף להיטים** - הלפגוט

#### שיתופי פעולה
* **ועינינו תראינה**, יוסי גיל, 2005
* 2012 - הדים לנצח: שירים ומחולות לנשמה - עם יצחק פרלמן
* 3 דקות בלתי נשכחות
* האסק 19 - עת למוזיקה
* האסק 20 - עת למוזיקה
* האסק 21 - עת למוזיקה
* האסק 22 - עת למוזיקה
* שוואקי בקיסריה 5770
* התו השמיני
* חזני העולם שרים קרליבך
* לשורר שיר חדש 1

## קישורים חיצוניים

* 

* 

## הערות שוליים

הלפגוט, יצחק מאיר (1969-) - הספרייה הלאומית

החזן יצחק מאיר הלפגוט חלה בקורונה - ישראל היום

הכנר והחזן - ynet

יצחק מאיר הלפגוט - חדשות ועדכונים בכיכר השבת

קטגוריה:חזנים ישראלים
קטגוריה:חסידי גור
קטגוריה:חזנים אמריקאים
קטגוריה:חזנים גרמנים
קטגוריה:זמרים חסידיים
קטגוריה:ישראלים שנולדו ב-1969
כף מוריס יסופ

**כף מוריס יסופ** (בדנית: **Kap Morris Jesup**) היא הנקודה הצפונית ביותר באי גרינלנד עצמו. הכף ממוקם במרחק של 708 ק"מ מהקוטב הצפוני.

הכף התגלה בשנת 1892 על ידי רוברט פירי שחשב כי הוא הנקודה היבשתית הצפונית ביותר בעולם. רק בשנת 1969 התגלה כי קצהו הצפוני של האי קאפקלובן צפוני יותר מכף מוריס יסופ ב-750 מטרים. ב-1978 התגלה אי צפונית לקאפקלובן וניתן לו השם אודאק (Oodaaq או Oodap Qeqertaa) ומיקומו .
## קישורים חיצוניים
* 
*צילומי לוויין של כף מוריס יסופ, באתר המכון המטאורולוגי הדני

## הערות שוליים

קטגוריה:גרינלנד: לשונות יבשה
Absolution

**Absolution** הוא אלבום האולפן השלישי של להקת הרוק הבריטית מיוז.
## הפקה
האלבום יצא לאור ב-29 בספטמבר 2003 בבריטניה וכמעט חצי שנה מאוחר יותר, ב-23 במרץ 2004 בארצות הברית. האלבום הניב את "Time Is Running Out", להיטה הגדול ביותר של הלהקה בארצות הברית, עד אז.

בניגוד לקודמיו, הפקת האלבום לא הוגבלה על ידי לוחות זמנים, וסיפקה ללהקה את כל מרחב הזמן לו נזקקו כדי לעבד את שיריה.

האלבום נכנס הישר לראש המצעד הבריטי וזמן קצר אחר כך גם לראשות המצעד הצרפתי. האלבום הגיע לצמרת מצעדי האלבומים במדינות רבות. 
האלבום הגיע למקום ה-107 בבילבורד האמריקאי. עקב הפרש הזמן הגדול בין הגרסה האמריקנית והבריטית, נשאר האלבום במצעדים במשך זמן ארוך מהמקובל. 

מהאלבום יצאו לאור חמישה סינגלים וכן סינגל צדקה מיוחד להורדה, Apocalypse Please.

## רשימת השירים

## קישורים חיצוניים

קטגוריה:אלבומי מיוז
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת איסט וסט רקורדס
קאפקלובן

**קאפקלובן** (בדנית: **Kaffeklubben**; "מועדון הקפה") הוא אי המצוי בסמוך לקצה הצפון מזרחי של האי גרינלנד. אי זה הוא שטח היבשה הקבוע הצפוני ביותר על פני כדור הארץ.

## היסטוריה
### גילוי ומיפוי האי
האי התגלה על ידי רוברט פירי בשנת 1900. אורכו של האי כקילומטר, והוא נמצא 37 ק"מ מזרחית לכף מוריס יסופ שבגרינלנד.

האי נחקר לראשונה על ידי החוקר הדני לאוגה קוך בשנת 1921. משלחת קנדית גילתה בשנת 1969 כי האי נמצא 750 מטרים צפונית לכף מוריס יסופ ועל כן נחשב האי לנקודה היבשתית הצפונית ביותר בכדור הארץ. משנת 1978 ואילך התגלו איים צפוניים יותר אבל אינם יציבים על קרקע האוקיינוס אלא נסחפים על ידי קרחונים וכן מתכסים בגאות.

### מקור השם

קוך קרא לאי על שם מועדון שותי הקפה של המוזיאון למינרלוגיה שבקופנהגן. 

## קישורים חיצוניים

* משלחת של החברה הגאוגרפית הלאומית אל האי
* 

ימין|ממוזער|250px|מגלה הארצות רוברט פירי היה הראשון שהבחין באי

קטגוריה:גרינלנד: איים
קטגוריה:דנמרק: איים לא מיושבים
Showbiz

**Showbiz** הוא אלבום הבכורה של להקת הרוק הבריטית מיוז. האלבום יצא לאור בשנת 1999 על ידי חברת ההקלטות "מאשרום רקורדס".

האלבום הופק על ידי ג'ון לקי באולפני סאומיל בקורנוול שבאנגליה. חלק משירי האלבום עוסקים בהעמדת פנים של אדם בעסקי השעשועים (Showbiz=Show Business) שמתחבא מדי יום מאחורי דמות שיצר בשביל הציבור. אלבום זה זכה למעמד של אלבום פלטינה בבריטניה.

## רשימת השירים

## תאריכי יציאה לאור במדינות שונות

## קישורים חיצוניים

קטגוריה:אלבומי בכורה מ-1999
קטגוריה:אלבומי מיוז
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי זהב באוסטרליה
ניורה שיין

[שמאל|ממוזער|250px|ניורה שיין, אמצע [שנות ה-30 של המאה ה-20|שנות ה-30]]
**ניורה שיין** (1902 – 7 בנובמבר 1992) הייתה שחקנית תיאטרון ישראלית.

## ביוגרפיה
שיין נולדה באימפריה הרוסית, בפלך חרסון (כיום אוקראינה) למדה פיזיקה ומתמטיקה באוניברסיטה באודסה, משחק בבית ספר דרמטי וזמרה בקונסרבטוריון של אודסה. בשנת 1926 עלתה לארץ ישראל והייתה חברה בקבוצת "התיאטרון הארץ ישראלי", שפעל בין 1924 ל-1926, וחניכתו של מנחם גנסין. לאחר פירוק הקבוצה, בשנים 1928–1932 שיחקה בתיאטרון המטאטא. בשנת 1932, לאחר עליית "הבימה" לארץ, הצטרפה לתיאטרון ובשנת 1946 הייתה לחברת הקולקטיב. בשנת 1964, לאחר שנים רבות של משחק ב"הבימה", פרשה לגמלאות. 

שיין הייתה נשואה לשמואל רודנסקי, וביחד עמו השתתפה בתסכית הרדיו הפופולרי "משפחת שמחון", בו שיחקה את אם המשפחה, צפירה. התאלמנה בשנת 1989, נפטרה בגיל 90 בתל אביב.

## רשימה חלקית של הצגות בהשתתפותה

* הדיבוק, אנסקי
* קשה להיות יהודי, שלום עליכם
* עלי כינור, שלום עליכם
* מותו של סוכן, ארתור מילר
* ביקור הגברת הזקנה, פרידריך דירנמאט
* החולה המדומה, מולייר

## קישורים חיצוניים

* שכב בני (מבצעת: ניורה שיין), 15 במאי 1960. הקלטת שידור רדיו באתר הספרייה הלאומית.

קטגוריה:ישראליות ילידות האימפריה הרוסית
קטגוריה:נשות העלייה הרביעית
קטגוריה:אנשי העלייה הרביעית
קטגוריה:שחקני תיאטרון המטאטא
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני תיאטרון הבימה
קטגוריה:תל אביב-יפו: אישים
קטגוריה:ישראליות שנולדו ב-1902
קטגוריה:ישראלים שנולדו ב-1902
קטגוריה:ישראליות שנפטרו ב-1992
קטגוריה:ישראלים שנפטרו ב-1992
CBS Corporation

**CBS Corporation** היה תאגיד תקשורת אמריקני המתמקד בשידור, לוחות מודעות והפקות טלוויזיוניות, בעיקר בארצות הברית. תאגיד זה היה הבעלים של רשת הטלוויזיה CBS ושותף בבעלות על The CW, יחד עם קבוצת טיים וורנר. לשעבר היה בבעלותו ערוץ UPN, זאת לפני שהתאחד הערוץ עם The WB ל-The CW. המנכ"ל של התאגיד היה ג'וזף יאנילו.

התאגיד נוסד ב-31 בדצמבר 2005 כשהתפצל מחברת האם, ויאקום, לפי החלטת יושב הראש סאמנר רדסטון, והונפק בבורסה לניירות ערך בניו יורק ב-3 בינואר 2006.

ב-2019 מוזג התאגיד עם ויאקום ליצירת תאגיד ViacomCBS, שמאוחר יותר שינה את שמו לפרמאונט גלובל.

## נכסים
* **[[רשת טלוויזיה|רשתות טלוויזיה]]**
** CBS
** The CW (יחד עם טיים וורנר)
** CSTV, רשת המוקדשת לספורט מכללות
** Showtime Networks
* **הפקות טלוויזיוניות**
** CBS Paramount Television (לשעבר Paramout של ויאקום)
** King World
* **[[רדיו]]** - רדיו CBS (לשעבר Infinity)
* **[[הוצאה לאור]]** - Simon & Schuster
* **[[חברת תקליטים]]** - CBS Records (נוסדה ב-2006)
* אינטרנט - CBS Interactive

## ראו גם
* ויאקום

## קישורים חיצוניים

* 
* 

קטגוריה:תקשורת המונים
קטגוריה:חברות שנסחרו בבורסה לניירות ערך בניו יורק
קטגוריה:חברות אמריקאיות שנסגרו
קטגוריה:CBS
סנט מארטן

ממוזער|שמאל|250px|סן מרטן הצרפתית (בצפון) וסנט מארטן ההולנדית (בדרום)
ממוזער|שמאל|250px|תצלום לווין של האי סן מרטן
ממוזער|שמאל|250px|מפרץ סימפסון - סנט מארטן
ממוזער|שמאל|250px|אוניית נוסעים עוגנת בסנט מארטן
**סנט מארטן** () היא אחת מארבע המדינות המרכיבות את ממלכת ארצות השפלה. המדינה שוכנת בחלקו הדרומי של האי הטרופי סן מרטן (שטחו של האי 87 קמ"ר, ובחלקו הצפוני שוכן הקולקטיב סן מרטן השייך לצרפת). האי ממוקם בצפון מזרח הים הקריבי, 240 ק"מ מזרחית לפוארטו ריקו. שטח סנט מארטן 34 קמ"ר ועיר הבירה היא פיליפסבורג (Philipsburg).

## היסטוריה
כריסטופר קולומבוס גילה את האי סן מרטן במהלך מסעו השני לעולם החדש, ב-1 בנובמבר 1493, שהוא יומו של הקדוש הנוצרי מרטין מטור, ולכן קרא קולומבוס לאי על שמו. בעת גילוי האי התגוררו באי אינדיאנים תושבי הקריביים.

במאה ה-17 נאבקו המעצמות של אותה עת - צרפת, אנגליה, הולנד, דנמרק וספרד על השליטה באיים הקריביים. ההולנדים החלו לייבא מלח בישול לאירופה מהאיים בשנות ה-20 של המאה ה-17, אולם על אף נוכחות ההולנדים באי, כבשו אותו הספרדים בשנת 1633 ושנה לאחר מכן בנו את מוצב פוינטה בלנשה. הספרדים החלו את העבדות באיים. עבדים רבים הובאו מאפריקה על מנת לעבוד במטעי הסוכר של הספרדים, ומאוחר יותר של הצרפתים. רק במחצית הראשונה של המאה ה-19 הופסק סחר העבדים, והבריטים, ששלטו באזור, הביאו סינים ותושבי האיים באוקיינוס השקט לעבוד במקום העבדים במטעים. יבוא אנשים זה הביא לרבגוניות האתנית הרבה של תושבי האיים הקריביים.

## מצב פוליטי
ב-23 במרץ 1648 הסכימו צרפת והולנד לחלק ביניהן את האי. סנט מארטן היה בעבר חלק מהאנטילים ההולנדיים, אך כיום הוא מחוז אוטונומי כחלק מממלכת ארצות השפלה. המטבע שבו נעשה שימוש בסנט מארטן הוא גילדן אנטילי, אף שנעשה שימוש גם בדולר האמריקאי.

סנט מארטן מנוהל על ידי מועצת האי, מועצה מבצעת ומושל הממונים על ידי בית המלוכה ההולנדי בהמלצת הממשלה ההולנדית.

## תיירות
סנט מארטן ידוע בחיי הלילה הסוערים בו, החופים הרבים ובתי הקזינו שבה. התיירות מהווה מרכיב עיקרי בהכנסות האי. רוב התיירים באי מגיעים בטיסות לנמל התעופה הנסיכה יוליאנה.

## תחבורה
שדה התעופה המרכזי של האי הוא נמל התעופה הנסיכה יוליאנה הידוע במסלול הנחיתה הקצר שלו (2,130 מטרים בלבד), ומסיבה זו נאלצו בעבר מטוסים מסוג בואינג 747 לטוס בגובה נמוך ביותר - כ-10–20 מטרים מעל גובה הים וחופי האי בטרם הנחיתה.

אוניות נוסעים רבות מביאות תיירים לאי. בשל מספר התיירים הרב, שמרביתם שוכרים מכוניות בעת שהותם באי, מרבית הזמן כבישי סנט מארטן פקוקים.

## מכללות ואוניברסיטאות
האוניברסיטה האמריקאית של בית הספר הקריבי לרפואה (American University of the Caribbean School of Medicine - AUC) נוסדה בשנת 1978. בעבר הייתה האוניברסיטה ממוקמת במונטסרט אולם בשל התפרצות הר הגעש סופרייר הילס בשנת 1995 עברה האוניברסיטה לסנט מארטן, שם נפגעה מהוריקן באותה שנה. בשנת 1998 הוקמו בקופקוי שבסנט מארטן מבנים העמידים בפני סופות הוריקן.

אוניברסיטת סנט מארטן (USM) ממוקמת בפיליפסבורג.

## קישורים חיצוניים
* 

### מכללות ואוניברסיטאות
* 

* האוניברסיטה האמריקאית של בית הספר הקריבי לרפואה
* אוניברסיטת סנט מארטן

### תיירות
* משרד התיירות של סנט מארטן
* מידע לתיירים (על שני חצאי האי)
* מדריך למטייל באי
* מדריך למפליגים לאי

### מפות אינטרנט
* מפת רחובות של האי
* מפות שונות
* מפה מפורטת של האי

## הערות שוליים

*
קטגוריה:האנטילים ההולנדיים
קטגוריה:מדינות וטריטוריות דוברות אנגלית
קטגוריה:מדינות וטריטוריות דוברות הולנדית
קטגוריה:הולנד: איים
קטגוריה:הולנד: גאוגרפיה
שפיגל

**שפיגל** (בגרמנית: **Spiegel**) הוא שם משפחה גרמני. פירוש המילה "שפיגל" בגרמנית הוא "ראי".

## ראו גם
* שפיגלר

קטגוריה:שמות משפחה אשכנזיים
קטגוריה:שמות משפחה גרמניים
סטרלינג מוריסון

**הולמס סטרלינג מוריסון הבן** (באנגלית: **.Holmes Sterling Morrison, Jr**; 29 באוגוסט 1942 - 30 באוגוסט 1995) היה גיטריסט אמריקאי וממייסדיה של להקת הוולווט אנדרגראונד.

## חייו
מוריסון נולד בפרבר איסט מידאו שבניו יורק. הוא הכיר את לו ריד בשנת 1963, בשעה ששניהם היו סטודנטים לספרות אנגלית, ריד באוניברסיטת סירקיוז ומוריסון בסיטי קולג' של ניו יורק. לאחר שריד וג'ון קייל החליטו להקים את להקתם ב-1965 הזמין אותו ריד להצטרף. מוריסון ניגן בעיקר בגיטרת קצב בשני אלבומיה הראשונים של הלהקה, אך בשירים בהם קייל ניגן בויולה הוא החליף אותו בעמדת הבסיסט. לאחר עזיבתו של קייל הוא וריד התחלקו ביניהם בעמדות גיטריסט הקצב וגיטריסט הבס, כשהוא שר גם קולות רקע ומדי פעם אף כסולן מוביל ("The Murder Mystery"). 

ב-1971 עזב את הלהקה לטובת לימודי דוקטורט באוניברסיטת טקסס באוסטין, במהלך שנות השבעים עזב את האקדמיה והפך לקברניט של גוררת ביוסטון. ב-1992 התאחדה הוולווט אנדרגראונד בהרכבה המקורי וקיימה סיבוב הופעות באירופה, שבסיומו התפרקה שוב. ב-1994 הצטרף לסיבוב ההופעות של להקתה של מורין טאקר, ומאוחר יותר באותה השנה אובחן אצלו הגידול הסרטני NHL שגרם למותו ב-1995, יום לאחר יום הולדתו ה-53. בטקס כניסתה של הוולווט אנדרגראונד אל היכל התהילה של הרוק אנד רול ביצעו ריד, קייל וטאקר שיר בשם "Last Night I Said Goodbye to My Friend" ("אמש נפרדתי מחבר") שהוקדש למוריסון.

## ראו גם
* הדיסקוגרפיה של הוולווט אנדרגראונד

## קישורים חיצוניים

* 

 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:גיטריסטי רוק
קטגוריה:גיטריסטים אמריקאים
קטגוריה:חברי היכל התהילה של הרוק אנד רול
קטגוריה:חברי להקת הוולווט אנדרגראונד
קטגוריה:בוגרי הסיטי קולג' של ניו יורק
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1942
קטגוריה:אמריקאים שנפטרו ב-1995
אהבה ראשונה (אלבום של שלישיית גשר הירקון)

**"אהבה ראשונה"** הוא אלבום הבכורה של שלישיית גשר הירקון, שיצא ב־1964.

להרכב שהקליט את האלבום חברו אריק איינשטיין, יהורם גאון ובני אמדורסקי. את ההפקה ערך הסופר והבדרן דן בן אמוץ יחד עם הפזמונאי חיים חפר. העיבודים המוזיקליים לכל השירים נעשו על ידי יצחק (זיקו) גרציאני.

האלבום כולל 14 שירים, שאת מרביתם כתבו חיים חפר, נעמי שמר ויוחנן זראי. מרבית שירי האלבום הפכו לקלאסיקות בזמר העברי וזכו לחידושים רבים במהלך השנים, לא פעם בידי המבצעים עצמם. בין השירים הבולטים באלבום: "אל תעברי לבד", "לילה בחוף אכזיב", "אהבת פועלי הבניין", "אם רק תבואי בחמש", "כשאור דולק" ו"אותך".

ב-1994 יצאה לראשונה גרסת דיסק של האלבום, ובה סדר שירים שונה מזה שהופיע באלבום המקורי. בגרסת הדיסק הוחלפו שניים משירי האלבום המקורי, וימלט קין וחמסין, בשירים אחרים שהקליטה השלישייה במקור אך לא הופיעו באלבום, הצריף הישן ואותך.

## רשימת השירים (תקליט מקורי, 1964)
*צד א'
#אל תעברי לבד
#לילה בחוף אכזיב
#איילת אהבים
#איפה הפרחים
#בשום מקום
#אם רק תבואי בחמש
#וימלט קין

*צד ב'
#אהבת פועלי הבניין
#כשאור דולק
#סרנדה לך
#תן לגמור מלה
#תפוח הזהב
#חמסין
#איזה יום יפה

## רשימת השירים (גרסת תקליטור, 1994)

## השתתפו בהקלטות
*אריק איינשטיין – שירה, קולות
*יהורם גאון – שירה, קולות
*בני אמדורסקי – שירה, קלות
*יצחק גרציאני – הנהלה מוזיקלית, ניצוח
*הרברט בלומצויג
*משה ויסלברג
*מורטון קם – סקסופון 
*מני רנוב

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומי בכורה מ-1965
קטגוריה:אלבומי אריק איינשטיין
קטגוריה:יהורם גאון
קטגוריה:אלבומי חברת הד ארצי
מורין טאקר

**מורין אן "מו" טאקר** (אנגלית: **Maureen Tucker**; נולדה ב-26 באוגוסט 1944) היא מוזיקאית אמריקאית שהייתה המתופפת של להקת הוולווט אנדרגראונד.

## חייה
טאקר, ילידת הפרוור לוויטאון שבניו יורק, ארצות הברית, החלה לתופף בגיל 19 וצורפה אל הוולווט אנדרגראונד לאחר עזיבתו של המתופף המקורי, אגנוס מק'ליז, שהתנגד לרעיון שהלהקה תופיע בפני קהל תמורת כסף. סגנון נגינתה היה ייחודי: היא ניגנה בעמידה, כשהיא מכה בפטישים מיוחדים לתיפוף על תופי טום-טום פשוטים ותופי בס המכוונים לעוצמה גבוהה וכמעט שלא השתמשה במצלתיים. כמו כן היא שרה כסולנית מובילה (במשותף עם לו ריד) בשירים "After Hours" ,"The Murder Mystery" ו-"I'm Sticking with You". בהופעות הראשונות של הלהקה היא ניגנה גם בגיטרה בס. ב-1970 עזבה זמנית את הלהקה בעקבות הריונה הראשון והוחלפה בהופעות בידי בילי יול, אחותו של גיטריסט הלהקה דאג יול, שהוא עצמו תופף ברוב אלבומה האחרון של הלהקה עם ריד, "Loaded". היא המשיכה לנגן בלהקה עד 1971 אז פרשה מעשיית המוזיקה.

במהלך שנות השמונים הקימה טאקר להקה בה תיפקדה כסולנית וגיטריסטית, והוציאה מספר אלבומי סולו בלייבלים עצמאיים. סטרלינג מוריסון נכלל בלהקה זו מפעם לפעם. בתחילת שנות התשעים השתתפה בהופעות האיחוד של הוולווט אנדרגראונד.

טאקר פעילה בתנועת מסיבת התה והצהירה בעבר כי "אובמה מתכנן להרוס את אמריקה מבפנים".

## ראו גם
*דיסקוגרפיה של הוולווט אנדרגראונד

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:חברי להקת הוולווט אנדרגראונד
קטגוריה:מתופפות אמריקאיות
קטגוריה:תנועת מסיבת התה: אישים
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
כדורגל בשוודיה

[שמאל|ממוזער|220px|נבחרת הכדורגל השוודית הראשונה ב-[1908]]
**[[כדורגל]]** הוא ענף הספורט השני הפופולרי ביותר ב**[[שוודיה]]** (אחרי הסקי).

בשוודיה יש למעלה מ-8,500 קבוצות, הפועלות במסגרת כ-3,200 מועדונים פעילים. בשוודיה שיחקו לראשונה בכדורגל במהלך שנות השבעים של המאה ה-19 והאליפות הראשונה התקיימה ב-1896. ב-1904 נוסדה התאחדות הכדורגל השוודית, המנהלת את **[[נבחרת שוודיה בכדורגל|נבחרות הגברים]]** ו**[[נבחרת כדורגל הנשים של שוודיה|הנשים]]** הלאומיות.

עד היום זכתה נבחרים הגברים השוודית להישגים נאים בגביע העולם בכדורגל: ב-1958 הגיעה למקום השני ובשנים 1950 ו-1994 הגיעה למקום השלישי. נבחרת הנשים של שוודיה נחשבת כאחת הנבחרות הטובות בעולם. נבחרת זו זכתה באליפות אירופה לנשים ב-1984, ובגביע העולמי לנשים בשנת 2003 סיימה שנייה.
## היסטוריה

## פרסים אישיים

פרסי כדורגלן וכדורגלנית השנה בשוודיה הם פרסים שנתיים המוענקים על ידי התאחדות הכדורגל השוודית לכדורגלנים המצטיינים במהלך העונה. שני הפרסים מוענקים זה לצד זה בטקס הגאלה של ההתאחדות השוודית.

## ראו גם
* 
* שלישיית גרה-נו-לי
* דמאלסוונסקאן
* אלסוונסקאן

## קישורים חיצוניים

*
חבלי צרפת

צרפת מחולקת ל-18 חבלים (), מתוכם 13 נמצאים בצרפת המטרופוליטנית ו-5 נמצאים מעבר לים. כל חבל כזה מחולק למחוזות, או בצרפתית départements, בין 1 ל-13 מהם בכל חבל.

## נתונים כלליים
מספר התושבים הממוצע בחבלי צרפת המטרופוליטנית הוא קרוב ל-5,000,000. הקטן במספר תושביו הוא קורסיקה, עם 320,208 תושבים, והגדול הוא איל-דה-פראנס, בו גרים 11,959,807 תושבים. מספר התושבים בשאר החבלים נע בין שנים לשמונה מיליון. בכל אחד מהחבלים שמעבר לים מתגוררים פחות ממיליון תושבים.

## תפקיד ומעמד משפטי

לחבלי צרפת אין אוטונומיה חוקתית או משפטית. הם מקבלים חלק מהמיסים הארציים ומנהלים את תקציבם באופן עצמאי במועצות אזוריות. מפעם לפעם עולות בשיח הציבורי שאלות לגבי אוטונומיה חוקתית מסוימת לחבלים, אך הנושא תמיד מאוד שנוי במחלוקת. בנוסף, הוצע להעביר ולהכליל את המועצות המחוזיות במועצות האזוריות של כל חבל, ולשמור על המחוזות כתת-חלוקה אדמיניסטרטיבית בלבד.

האחריות הכספית של החבלים היא בעיקרה להקמה ולמימון של בתי ספר. במרץ 2004 הכריזה ממשלת צרפת על תוכנית שנויה במחלוקת להעביר לאחריות החבלים גם את הניהול והמימון של סגל שלא קשור בבתי הספר. מבקרי התוכנית טוענים כי ספק אם מספיק משאבים  יועברו לחבלים, וכי צעדים אלו רק יתרמו לחוסר השוויון בין החבלים.

## היסטוריה

### רשימת החבלים בשנים [[1972]]–[[2015]]

[שמאל|חבלי צרפת עד ה-[31 בדצמבר 2015]]

חבלי ארץ מעבר לים הנחשבים גם למחוז (היות שהם אינם מורכבים מתתי-מחוז):


גוואדלופ
מרטיניק
גיאנה הצרפתית
ראוניון
מיוט


### חבלי צרפת החל משנת 2016
במסגרת רפורמות ביזור סמכויות שהנהיג נשיא צרפת פרנסואה הולנד, עברה צרפת המטרופוליטנית חלוקה מחדש של חבלי הארץ, ובמקום 22 חבלים חולקה צרפת המטרופוליטנית ל-13 חבלים. במסגרת הרפורמה נותרו 6 חבלים ללא שינוי, ונוצרו שבעה חבלים מאיחוד בין 16 החבלים האחרים.

החבלים החדשים הם:
# גראנד אסט - איחוד של החבלים אלזס, שמפאן-ארדן ולורן
# אקיטן החדשה - איחוד של החבלים אקיטן, לימוזן ופואטו-שראנט
# אוברן-רון-אלפ - איחוד של החבלים אוברן ורון-אלפ
# בורגון-פראנש-קונטה - איחוד של החבלים בורגון ופראנש-קונטה
# אוקסיטניה - איחוד של החבלים לנגדוק-רוסיון ומידי-פירנה
# או-דה-פראנס - איחוד של החבלים נור-פה דה קאלה ופיקרדי
# נורמנדי - איחוד של החבלים נורמנדי תחתית ונורמנדי עילית

נותרו ללא שינוי:
# ברטאן
# סאנטר-עמק הלואר (שינוי שם בלבד)
# קורסיקה
# איל-דה-פראנס
# פיי דה לה לואר
# פרובאנס-אלפ-קוט ד'אזור
# חמשת החבלים מעבר לים

## ראו גם
* חלוקה מנהלית של צרפת
## קישורים חיצוניים

## הערות שוליים

*
צרפת
שועלי שמשון

שמאל|ממוזער|250px|ג'יפ סיור של שועלי שמשון, מזוהה הנהג - צביקה שור, ספטמבר 1948
[שמאל|ממוזער|250px|ג'יפ ויליס נושא מקלע [MG34, "שועלי שמשון" - במוזיאון בתי האוסף לתולדות צה"ל]]
[250px|ממוזער|שמאל|מצעד חטיבת גבעתי ברחובות בספטמבר 1948. מלפנים [אלברט מנדלר, לידו נוהג דוד סגל. על הג'יפ כתוב "שועלי שמשון"]]
**שועלי שמשון** הייתה יחידה ממוכנת על גבי ג'יפים של צה"ל בתקופת מלחמת העצמאות.

## השם
השם 'שועלי שמשון' נבחר על ידי אבא קובנר, קצין החינוך של חטיבת גבעתי (תש"ח), והוא שאוב מהתנ"ך. שמשון הגיבור, שופט שהנהיג את עם ישראל במלחמה מול הפלשתים, שליטי מישור החוף הדרומי והשפלה הפנימית בימי שפוט השופטים, ובתחבולות עשה לו מלחמה: הוא קשר לזנבותיהם של שלוש-מאות שועלים לפידים בוערים והריץ אותם לכיוון השדות והכרמים הפלשתיים שעלו באש.

## הקמה ופעילות
חטיבת גבעתי הוקמה מיד לאחר הכרזת האומות המאוחדות בכ"ט בנובמבר - מועד תחילתה של מלחמת העצמאות, וגזרה פעולתה חזית הדרום. פלוגה ב' של גדוד 54 בחטיבה בפיקודו של אריה שפק הוסבה ליחידה ממוכנת כדוגמת היחידות הממוכנות של חטיבת הנגב שכונו "חיות הנגב". בניגוד ליחידות ההן, שצוידו ברכבים מטעם הצבא, ליחידה זו לא הוקצה תקציב לרכב, והיא השיגה אותו בדרך אחרת: צוות של הפלוגה יצא לתל אביב מצויד בצווים, שנוסחו על ידי המ"פ שפק, והחרימו ג'יפים מידי אזרחים תל אביביים.

ליחידה היה חלק מכריע בכיבוש משלטי חוליקאת. פעילותה פסקה בתום מלחמת השחרור.

בשנת 2002 אוחדו היחידות החטיבתיות בחטיבת גבעתי המחודשת לגדוד סיור אשר אימץ את שמה של היחידה מתש"ח ונקרא גם הוא "שועלי שמשון".

## השיר "שועלי שמשון"
ב-1 באוגוסט 1948 ביקר המלחין מרדכי זעירא את אנשי היחידה. אורי אבנרי, מלוחמי היחידה, כתב באותו ערב את מילות השיר וזעירא הלחינו. השיר התפרסם בביצועה של שושנה דמארי. הוא נפתח בשורות:

## לקריאה נוספת
*אורי אבנרי, **בשדות פלשת - 1948**, הוצאת טברסקי, 1949.

## קישורים חיצוניים

* 
* כל נדרי במשלט שמואל דייץ מספר על זכרונותיו משהשירות בשועלי שמשון.
* משה הרפז, [שדות פלשת 9 – גבעה 105 או כיצד נולד השם "שועלי שמשון"]
*שישים ושש שנים להקמת יחידת שועלי שמשון בבלוג של ארכיון צה"ל
*  אבשלום קור, באופן מילולי במלחמה: שיר המוות לחיל הפולשים - שועלי שמשון, גלי צה"ל, 17 בדצמבר 2024

## הערות שוליים

קטגוריה:יחידות צה"ל שפורקו
קטגוריה:החזית המצרית במלחמת העצמאות
קטגוריה:חטיבה 5
קטגוריה:שירים על שועלים
וחטנג קיקבידזה

**וַחטַנג (בובה) קיקַבּידזֶה** (בגאורגית: **ვახტანგ კიკაბიძე**, ברוסית: **Вахтанг Константинович Кикабидзе** או בכינויו **בּוּבָּה**, 19 ביולי 1938 – 15 בינואר 2023) היה זמר רבגוני, שחקן, במאי קולנוע ומחזאי גאורגי שהיה מפורסם בברית המועצות.

קיקבידזה נולד בטביליסי. תפקידו הידוע ביותר במערב היה בסרט "מימינו", בו הוא גילם טייס הליקופטר שנוסע מגאורגיה למוסקבה ומנסה להפוך לטייס מטוסים בקווים בינלאומיים. הסרט היה לאחד הסרטים הסובייטיים המצליחים בכל הזמנים. שיחק גם בסרט "אל תיקח ללב" (גאורגית: არ დაიდარდო, רוסית: Не горюй).

## פרסים
* שחקן המדינה מגאורגיה הסובייטית 
* פרס ברית המועצות 
* פרסים רבים בכינוסי תיאטרון ופסטיבלי סרטים

## קישורים חיצוניים

* 

* 

קטגוריה:שחקני קולנוע וטלוויזיה סובייטים
קטגוריה:שחקני קולנוע וטלוויזיה גאורגים
קטגוריה:במאי קולנוע גאורגים
קטגוריה:מחזאים גאורגים
קטגוריה:זמרים גאורגים
קטגוריה:מעוטרי עיטור הידידות (רוסיה)
קטגוריה:גאורגים שנולדו ב-1938
קטגוריה:גאורגים שנפטרו ב-2023
כתם (כתב עת)

**"כתם – [[עיתון]] ל[[שירה]] יומית"** היה כתב עת שעסק בשירה ובביקורת.
בסך הכל ראו אור שישה גליונות: בדצמבר 2006, בפברואר 2007, באוגוסט 2007 בינואר 2008, במרץ 2008, מאוחר יותר באותה השנה יצאה לאור האנתולוגיה לשירה עכשווית - 'חדשה', העיתון הודפס בעשרת אלפים עותקים לכל גיליון והופץ חינם.

עורכו של כתם הוא המשורר, המתרגם והמבקר יהודה ויזן, שערך את שלושת הגיליונות הראשונים בשיתוף עם עודד כרמלי. "כתם" הודפס בפורמט רחב על גבי נייר עיתון.

החוברות מכילות ביקורת אמנות, סאטירה, ראיונות עם אישים בתחום השירה והעריכה, וכן מאמרים לצד שירה של כותבים צעירים וכותבים מוכרים יותר, בהם רחל חלפי, אדמיאל קוסמן, מאיר ויזלטיר, ישראל פנקס, מנחם פרי, גבריאל מוקד ועוד.

## פעילות
"כתם" תקף גורמים שונים בשירה העברית, בהם עמותת "הליקון" והעורך הראשי שלה, אמיר אור. עם צאתו לאור סוקר "כתם" בידי מספר ערוצי עיתונות ותואר בידי פרופסור גבריאל מוקד כ"הדבר הבא בשירה העברית" וכעבור ארבעה גליונות בידי המבקרת שירה סתיו כ"קאלט". מנגד, ספג ביקורת שלילית וגינויים בערוצים רבים; דרור בורשטיין כתב על צדו הסאטירי, "...כאן כל העניין האדיפלי עובר וולגריזציה ונהפך ללא יותר מפרודיה מביכה".

פעילותם של אנשי "כתם" כנגד עמותת הליקון הובילה את עורכי כתם אל בית המעצר. ויזן וכרמלי הניחו קופסה צבעונית עם עטיפה של פו הדב, בלונים והכיתוב "תיק תק, תיק תק, כתם שתיים עוד שבועיים" בפתחו של הבניין בו שוכנים משרדי "הליקון". אנשי הליקון חשדו שמדובר במטען, הזמינו חבלנים והקופסה פוצצה באופן מבוקר - הדבר הוביל למעצרם של העורכים בגין הטמנת מטען דמה והפרעה לסדר הציבורי.

## קישורים חיצוניים
* מניפסט "כתם" ב"אימאגו"
* 
* 
* אלי אשד, המגזין הספרותי "כתם" וגוויעתו של "המנחם פריזם"
* דוד מרחב, בועטים בממסד הספרותי: "כתם", עיתון לשירה יומית, בלוג באתר "רשימות"
* אלי הירש, על כתם 4, ידיעות אחרונות, 15 בפברואר 2008
* אלי הירש, על כתם 5, חדשה, ידיעות אחרונות, 4 ביולי 2008

## הערות שוליים

קטגוריה:ישראל: כתבי עת לשירה
זסטפוני (כדורגל)

**מועדון הכדורגל של זסטפוני** (בגאורגית: **”ზესტაფონი”** **საფეხბურთო კლუბი**) הוא מועדון כדורגל מהעיר זסטפוני, שבמחוז אימרתי בגאורגיה. את משחקיה משחקת הקבוצה באצטדיון העירוני זסטפוני.
## היסטוריה
מועדון הכדורגל נוסד ב-18 ביוני 2004 ביוזמת בעל המניות של JSC, "גיאורגי ניקולדזה מפעל לסגסוגת-מתכת ברזל של זסטפוני". מרגע היווסדה נכללה הקבוצה בליגת העל הגאורגית.

בעונה 07/2006 שיחקה הקבוצה בגביע האינטרטוטו מול טובול מקזחסטן ונפלה בסיבוב הראשון לאחר שבמשחק הראשון בקזחסטן הפסידה 3:0 ובמשחק השני בגאורגיה ניצחה רק 2:0.

בעונה 2006/07 סיימה הקבוצה במקום הרביעי, בדיוק באותו מקום בו סיימה את העונה הקודמת (06/2005). במחזור 25, במאי 2007, ניצחה הקבוצה את קאחתי תלאווי (שירדה ליגה בסוף העונה) 7:0 בבית.

בעונת 2007/2008 זכתה הקבוצה בגביע גאורגיה.

בסוף עונת 2008/09 הקבוצה סיימה את הליגה במקום הרביעי והעפילה לגביע אופ"א. הקבוצה הפסידה בסיבוב המוקדמות הראשון לקבוצת גיור מהונגריה והודחה מהטורניר.

בעונת 2010/11 זכתה הקבוצה באליפות האומגלסי ליגה לראשונה בתולדותיה. בעונת 2011/12 זכתה באליפות שנייה ברציפות.

## קישורים חיצוניים

* 

קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-2004
קטגוריה:אימרתי
שותפות קוד

**שותפות [[קוד]]** (באנגלית: **Code Sharing**) הוא מושג שמקורו בתחום התעופה האזרחית, ואשר במסגרתו חוברות שתי חברות תעופה או יותר בהענקת שירות משולב בטיסה המבוצעת על ידי אחת מהן, אך הנושא גם את קוד השירות של יתר החברות בשותפות.
כל אחת מהחברות בשותפות הקוד מעניקה לטיסה ערך מזהה משלה, הכולל את קוד החברה ב-יאט"א (ארגון חברות התעופה הבינלאומי) ואת מספר הטיסה. בדרך כלל כל חברה מעניקה לטיסה מספר המיועד לטיסות שותפות קוד המבוצעות על ידי חברות תעופה אחרות (לדוגמה, באמצעות מספר בן ארבע ספרות בניגוד לשלוש ספרות, או באמצעות מספר המתחיל בספרה שנועדה לכך).

שותפות קוד נחתמה לראשונה בין חברת התעופה האוסטרלית קוואנטס לאמריקן איירליינס האמריקאית, בהצעת שירותי טיסה משותפים בין מספר ערים באוסטרליה לערים בארצות הברית. עם היווסדן של בריתות חברות התעופה הגדולות בעולם, החל בשנת 1993, הפכה שותפות קוד לעקרון יסוד של בריתות אלה, אך הנוהג רווח בגרסתו המקורית גם כיום.

מאחר שאין טעם לפצל את הטיפול בנוסעים, כבודה ומטען העושים את דרכם לאותו מטוס בדיוק בין מספר טרמינלים, קיימת מגמה לאחד את פעילותן של חברות הפועלות בשותפות קוד בשדות תעופה מרובי טרמינלים בטרמינל אחד.

## יתרונות השיטה לחברות התעופה
האינטרס הכלכלי של חברות התעופה להקשר בהסכמי שותפות קוד ברור שכן הוא טומן בחובו מספר יתרונות:
*צמצום עלויות בהפעלת הקו המשותף על ידי ייעול וויסות מספר הטיסות הפועלות בו.
*השגת מונופול בקו המשותף, אגב הקטנת החשש לתחרות מצד החברות האחרות השותפות בקוד.
עם זאת, לשותפות קוד נודעים גם יתרונות שיווקיים:
*הרחבה למראית עין ("ניפוח") של סך הטיסות המבוצעות עלי-ידי כל אחת מחברות התעופה בקו מסוים. עניינה של חברת אל על הוא דוגמה ייחודית למקרה זה שכן בדרך זו מוכרת החברה כרטיסים לטיסות בימי שבת מבלי שהיא מפרה את מדיניותה שלא לטוס בשבתות.
*הצגה למראית עין של יעדי טיסה אליהם אין חברת התעופה השותפה בקוד טסה כלל ועיקר, והשגת חשיפה בשוק בדרך זו.

## יתרונות וחסרונות לציבור הנוסעים
עיקר הטענות כנגד שותפות קוד התמקד בחששות מפני תחרות בלתי הוגנת ומפני הפרת כללי ההגבלים העסקיים, וכן בפגיעה בציבור בדרך של הצגת מידע בלתי מדויק או מטעה והיעדר שקיפות. עם זאת יש להבהיר כי גם בשותפות קוד משתמר יסוד תחרותי, שכן לכל אחת מהחברות השותפות בה עומד אינטרס ברור למכור מושבים בטיסה בקוד שלה.

מאידך, שותפות קוד הביאה גם לתופעות חיוביות מבחינת ציבור הנוסעים שכן החברות השותפות בקוד מנסות לתאם ביניהן את לוחות הזמנים של טיסות ההמשך ולפעול במשותף בתחום ניהול הכבודה. יתרונות אלה באים לידי ביטוי מרבי בבריתות חברות התעופה הגדולות, במסגרתן חלק ניכר מרשת הטיסות משותף למספר חברות (מצב שניתן לתארו ביתר דיוק כריבוי קודים).

## Rail & Fly
קיימים גם הסכמים לשותפות קוד בקווי רכבת (מערכות Rail & Fly) המשלבים בין טיסה במטוס ליעד כלשהו והמשך הנסיעה ברכבת או להפך, או אף מעניקים אפשרות להחליף בין טיסה לנסיעה ברכבת באותו קו.

## קישורים חיצוניים

קטגוריה:תעופה אזרחית
קטגוריה:ברית חברות תעופה
דילה גורי

**דילָה גורי** (בגאורגית: **დილა გორი**) הוא מועדון כדורגל מהעיר גורי, שבמחוז כארתלי הפנימית בגאורגיה, המשחק בליגת העל הגאורגית.

בעונת 2004/05 שיחקה קבוצת הכדורגל בגביע האינטרטוטו מול מרק דופניצה (PFC Marek Dupnitsa) מבולגריה והודחה בסיבוב הראשון לאחר שבמשחק הראשון בבולגריה השיגה תוצאת תיקו ובמשחק השני בגאורגיה הפסידה 2-0.

הקבוצה שיחקה באומגלסי בליגת העל הגאורגית בעונה 2006/07, אבל ירדה לליגת המשנה לאחר שהגיעה למקום הלפני האחרון בטבלה, עם 17 הפסדים, 6 תוצאות תיקו ו-3 ניצחונות.

בעונת 2011/2012 חזרה הקבוצה לליגת העל הגאורגית. בשנת 2012 הקבוצה זכתה בפעם הראשונה בגביע הגאורגי. בשנת 2015 זכתה לראשונה באליפות.

## קישורים חיצוניים

* 

קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1949
קטגוריה:כארתלי
קטגוריה:גורי (עיר)
ASMC סוחומי

**ASMC סוֹחוּמי** (נודעה בעבר כ**דינַמו סוֹחוּמי**; בגאורגית: **დინამო სოხუმი**) הוא מועדון הכדורגל של העיר סוחומי, שבמחוז אבחזיה בגאורגיה, עקב המתיחות עם אבחזיה משמש אצטדיון שוורדני שבטביליסי כמגרשה הביתי. 

## היסטוריה

הקבוצה נוסדה בשנת 1936, בשם **מועדון הכדורגל צחומי סוחומי**. היא שיחקה בליגת העל הסובייטית עד להתהוותה של ליגת העל הגאורגית, בתקופת גאורגיה הסובייטית, ועברה לשחק בה.

בשנת 2006 שינתה הקבוצה את שמה ל-ASMC סוחומי.

## תארים
* אליפות גאורגיה הסובייטית: 1948, 1947

קטגוריה:קצרמר אבחזיה
קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1936
קטגוריה:סוחומי
קטגוריה:אבחזיה
קטגוריה:טביליסי: מועדוני כדורגל
שקילות פער הריביות הנומינליות המכוסות

בכלכלה, **שקילות פער הריביות המכוסות** הוא מושג הקושר בין הריבית הנומינלית במשק המקומי לבין הריבית הנומינלית במשק זר באמצעות פרמיית הפורוורד השוררת בין שני המשקים. המונח העברי מקביל לאנגלי - Covered Interest Parity.

שקילות פער הריביות המכוסות בניסוחה המתמטי היא קשר בין הריבית הנומינלית המקומית ( i) לבין הריבית הנומינלית הזרה ( i^*) לבין פרמיית הפורוורד (f_p): 

**<math display="block">(i+1)=(i^*+1)(f_p+1)</math>**

שקילות זו משמשת בפועל בשוקי ההון לשם תמחור עסקאות במטבע חוץ כמו עסקאות עתידיות, עסקאות סוואפ, אופציות על שער החליפין, אסטרטגיות מטבעיות ועוד.
השימוש בשקילות זו נעשה, למשל, בעת תמחור עסקאות פורוורד כלהלן:

**<math display="block">F=S(f_p+1)=S(i+1)/(i^*+1)</math>**

כאשר,
 
F= שער הפורוורד, 
S= שער הספוט

## קישורים חיצוניים
* הסבר על המונח

קטגוריה:נושאים בכלכלה
קטגוריה:שוק ההון
מספר או"ם

[שמאל|ממוזער|250px|שלט אזהרה להובלת [כלור – מספר או"ם 1017]]
**מספרי או"ם** הם מספרים בני ארבע ספרות המציינים חומרים מסוכנים בעת הובלתם. בין המספרים כאלה המציינים חומר כימי בודד, ואחרים מציינים קבוצת חומרים בעלי תכונות דומות. המספרים ניתנים על ידי קבוצת מומחים של האו"ם להובלת חומרים מסוכנים.

תחום המספרים שברשימה הנוכחית (יש מספרים שניתנו בעבר ובוטלו) הוא בין 0004 (אמוניום פיקראט - Ammonium Picrate) ל-3376
(ארבע-ניטרופנילהידארזין - four-Nitrophenylhydrazine). כמו כן החומרים מסווגים לקבוצות לפי תכונותיהם. אין חוקיות במספרים עצמם - לא ניתן להסיק מסקנות על החומר לפי מספרו, אלא רק מחיפוש בטבלה שבהמלצות האו"ם.

דוגמאות נוספות:
* 1002 - אוויר דחוס
* 1075 - גז פחמימני מעובה (גפ"מ)
* 1654 - ניקוטין
* 2187 - פחמן דו-חמצני

המלצות האו"ם להובלת חומרים מסוכנים אומצו במדינות רבות. במדינת ישראל החוק הקובע הוא חוק שירותי הובלה, התשנ"ו-1997 ותקנות שרותי הובלה, התשס"א-2001http://www.osh.org.il/uploadfiles/b072_shinua_26.html. בתקנות 2001, תוספת רביעית - "סימון רכב" מוגדר שלט הסימון בו יש לשלט רכב המוביל חומרים מסוכנים, ובו, בין היתר, חובה לציין את **מספר האו"ם** של החומר המובל.

## מקורות
* המלצות האו"ם להובלת חומרים מסוכנים  - בחלק 2 מוגדרות קבוצות הסיכון, וחלק 3 מכיל רשימה מלאה של כל מספרי האו"ם.
* חוק שירותי הובלה, תשנ"ז-1997, באתר משרד התחבורה.

## ראו גם
* מספר CAS

## לקריאה נוספת
* ** זיהוי סימוני אזהרה לחומרים מסוכנים - מדריך לעובד **, הוצאת קרוננברג ספרות מקצועית, תל אביב.
*** מתח"ב חומ"ס (מדריך תגובות חירום בתקריות חומרים מסוכנים) **, הוצאת קרוננברג ספרות מקצועית, תל אביב

## קישורים חיצוניים

קטגוריה:האומות המאוחדות
קטגוריה:פסולת
קטגוריה:דיני סביבה
קטגוריה:תחבורה
קטגוריה:כימיה
קטגוריה:סימון מוצרים
מיכאל גל

**מיכאל גל** (12 בדצמבר 1932 – 21 בנובמבר 2006) היה איש חינוך ישראלי. הקים, הנהיג והוביל מערכות חינוכיות בישראל.

בשנת ה'תשנ"ח זכה בפרס החינוך מטעם משרד החינוך. 

## ביוגרפיה
גל נולד במינכן לאמן וצייר היהודי, ערי גלס. עוזי גל הוא אחיו למחצה, מאביו.

ב-1933, בעקבות עליית הנאצים לשלטון, עלה לישראל עם הוריו והתיישב בקיבוץ יגור. 

בשנות החמישים שירת כמפקד בסיירת אילת והיה חברו הקרוב של יאיר פלד, מפקד סיירת צנחנים, שנרצח בשנות החמישים על ידי בדואים. 

ב-1962 הקים יחד עם יהושע כהן ויורם יום-טוב את בית ספר שדה שדה בוקר והיה למנהלו הראשון. במסגרת זאת הוא עסק בשחזור כורנוב וסייע לסקר ארכאולוגי בנגב.

הקים את אגף הנוער במשרד החינוך ועמד בראשו שבע שנים. במהלך תקופה זו הפך את הגדנ"ע לתוכנית של"ח. בתקופתו הכין משרד החינוך לראשונה חומר לבתי הספר על המחתרות. 

בשנת 1977 יצא גל ללימודים לתואר שני באוניברסיטת הרווארד. 

בספטמבר 1979 התגייס לצה"ל לבקשת הרמטכ"ל, רפאל איתן כדי להקים את פרויקט מקא"מ. ניהל את מקא"מ מספר שנים. בשנת 1982 עמד בראש ועדה לבחינת בתי הכלא הצבאיים. בהמשך מונה לסגן קצין חינוך ראשי. 

בשנת 1985, בהיותו מנהל אגף החינוך בעיריית ירושלים, הקים את מנח"י בשיתוף עם שמשון שושני מנכ"ל משרד החינוך. בתקופת כהונתו הוא התמודד עם האינתיפאדה הראשונה במזרח ירושלים והחליט על סיום עבודת מורות יהודיות בבתי ספר במזרח ירושלים. בשנת 1989 עלה שמו כמועמד להיות מנכ"ל משרד החינוך, אך הוא לא זכה בתפקיד. ראש העיר דאז, טדי קולק, מינה אותו בסוף 1989 למנכ"ל העירייה.

בשנים 1992–1997 ניהל את בית הספר למנהיגות חינוכית. 

בשנת 1999, היה גל בין המייסדים של המרכז הבין-תרבותי לירושלים, ושימש כיו"ר הראשון של המרכז.

בשנת 2000 קיבל את אות "מחנך למופת".

נפטר ב-21 בנובמבר 2006 בגיל 73, והובא למנוחות בבית העלמין בכפר ורדים.

## הנצחתו
בשנת 2006 הוקם במדרשת בן-גוריון מרכז גל למנהיגות (מג"ל).

בשנת 2008 הוקמה מכינה קדם צבאית גל הנקראת על שמו.

## הערות שוליים

קטגוריה:ישראלים ילידי גרמניה
קטגוריה:אנשי חינוך ישראלים
קטגוריה:מנכ"לי עיריית ירושלים
קטגוריה:זוכי פרס חינוך
קטגוריה:עובדי משרד החינוך, התרבות והספורט
קטגוריה:חברי הוועד הציבורי למניעת הרס העתיקות בהר הבית
קטגוריה:חיילי חיל החינוך והנוער
קטגוריה:יגור: אישים
קטגוריה:בוגרי אוניברסיטת הרווארד
קטגוריה:ישראלים שנולדו ב-1932
קטגוריה:ישראלים שנפטרו ב-2006
הו, הו יוליה

**הו, הו יוליה** הוא מחזה הומוריסטי שנכתב על ידי אפרים קישון בשנת 1974. קישון מציג במחזה את המשך קורותיהם של רומיאו ויוליה לולא התאבדו. הוא מציג אותם כזוג נשוי טיפוסי, במובן הרע של הביטוי הזה, ושם ללעג את ה"אהבה הגדולה" שלהם המתוארת במחזה המקורי של ויליאם שייקספיר. בהצגה המקורית, אריק לביא ואשתו שושיק שני גילמו את הדמויות הראשיות, ושחקנים שונים נשכרו כדי לגלם את ויליאם שייקספיר, בהם יהודה אפרוני, נסים זוהר, מנחם עיני ואבנר חזקיהו. תפאורה - יוסף קארל, תלבושות - עדינה רייך, מוזיקה - פולדי שצמן, תנועה -יעקב קלינסקי

## תקציר העלילה
המחזה מתחיל בהצגת חייהם של רומיאו ויוליה: הם הצליחו להתחמק מההתאבדויות ודבר זה לא קרה מעולם, הם חיים בעוני, נוטים לריב על דברים קטנים, יש להם בת מרדנית ששונאת אותם (לוקרציה), ורומיאו מחכה לכך שאמהּ של יוליה תמות כדי שהוא יוכל לרשת את כל כספה.

באמצע ריב של רומיאו ויוליה, מגיעה רוחו של ויליאם שייקספיר אשר התעוררה מהוויכוחים, בטענה שהם חרגו מהמחזה שכתב, והוא דורש לתקן זאת. כאשר הם מסרבים לחזור לסוף המקורי של המחזה (כלומר להתאבד), מחליט שייקספיר לתקן זאת בכך שיגרום לשניהם להרוג אחד את השני על ידי הרעלה. בסוף המחזה שייקספיר בורח עם בתם לוקרציה, ונותן להם להרעיל אחד את השני. לאחר שנראה ששניהם מתים, הם מתעוררים שוב, וחוזרים לריבים הישנים שלהם.

## דמויות
***רומיאו מונטגיו** -  אוויל, זללן, עצל וחמדן, המייחל למותה של חמותו על מנת לזכות בכל כספה, מפני שהוא ויוליה הם יורשיה היחידים.

***יוליה מונטגיו** - אשתו של רומיאו. מתוארת כאישה נוחה לכעוס ודעתנית, החשה כי רומיאו מזניח אותה.

***לורנצו** - הכומר שחיתן את רומיאו ויוליה במחזה של שייקספיר. במחזה הוא זקן סנילי המתבלבל בין מחזותיו הרבים של שייקספיר, כמו המלט. 

***לוקרציה מונטגיו** - בתם היחידה של רומיאו ויוליה. נערה מרדנית ועזת-מצח ששונאת את הוריה, ומתאהבת במהרה בשייקספיר כאשר זה מגיע לביתה.

***האומנת** - האומנת של יוליה מן המחזה המקורי. מתוארת כזקנה חלושה, שניהלה בעבר רומן עם רומיאו.

***ויליאם שייקספיר** - המחזאי שיצר את רומיאו ויוליה מתעורר כאשר הוא מגלה שהדמויות שלו אינן נוהגות על פי המחזה שהוא כתב. הוא עושה הכול על מנת להחזיר את המצב לקדמותו, למצב שבו רומיאו ויוליה מתים, ובינתיים מתאהב בלוקרציה.

במחזה המקורי, דמויותיהם של רומיאו ולורנצו מגולמות על ידי אותו שחקן, ואילו יוליה, לוקרציה והאומנת מגולמות על ידי אותה שחקנית, כפרודיה על התיאטרון בתקופת שייקספיר, שבו גילמו השחקנים יותר מדמות אחת.

## קישורים חיצוניים

## הערות שוליים

קטגוריה:מחזות ישראליים
קטגוריה:אפרים קישון
קטגוריה:יצירות המבוססות על רומיאו ויוליה
קטגוריה:יצירות משנת 1974